Dënim me vdekje për Dzhokar Tsarnaev
Juria federale në Masaçusets e mori vendimin për autorin e sulmit të maratonës së Bostonit pas 14 orë diskutimesh në një hark kohor prej tre ditësh
Një juri në Boston të shtetit Masaçusets ka dënuar me vdekje Dzhokar Tsarnaev lidhur me shpërthimet në maratonën e Bostonit në prill të vitit 2013. 21 vjeçari u shpall fajtor lidhur me 17 akuza që shoqërohen me dënimin me vdekje për rolin e tij në shpërthimet që lanë tre të vdekur dhe plagosën 264 të tjerë. Siç na njeh materiali në vazhdim, juria vendosi që Tsarnaev të ekzekutohet me injeksion vdekjeprurës lidhur me 6 prej akuzave. Lenzi Lu, studente pasuniversitare nga Kina...Krystle Campbell 29 vjeçare, manaxhere restoranti dhe më i riu, 8 vjeçari Martin Richard, që të tre u vranë kur bombat e përgatitura nga dy vëllezërit shpërthyen pranë vijës së finishit. 17 të tjerë u gjymtuan nga shpërthimet. Dy vjet pas ngjarjes së zhurmshme, në gjykatën e Bostonit mbizotëroi heshtja, kur u lexua vendimi i jurisë. Të 12 pjestarët e jurisë ranë në konsensus pas 14 orë diskutimesh, një preces që u kërkoi atyre t’u përgjigjeshin rreth 20 faqeve me pyetje. Prokurorja amerikane Carmen Ortiz vlerësoi punën e jurisë duke e quajtur atë shumë të vështirë. Procesi i marrjes së vendimit zgjati pothuajse dy javë. Mbrojtja, që kishte pranuar përfshirjen e tij në shpërthime, e përshkroi Tsarnaev si i influencuar nga vëllai më i madh, Tamerlanit. Pjestarë të familjes dëshmuan lidhur me karakterin e tij. Por juria po ashtu dëgjoi dëshmi rrënqethëse nga familjarët e viktimave të shpërthimeve, të cilët reaguan pas marrjes së vendimit. thotë Liz Norden. Nuk ka gjasa që Tsarnaev të përballet me vdekjen për disa vite deri sa të mbarojë procesi i apelimeve.